## 04.06.2020

### Lenda: Gjuhë Shqipe- S. Fida

Klasa: VII

Njësia mësimore:Fjalia e përbërë me pjesë të nënrenditur qëllimore.-Faqe 234

Pjesa e nënrenditur qëllimore kryen një ***funksion të ngjashëm*** me atë të rrethanorit të qëllimit në fjalinë e thjeshtë:tregon qëllimin për të cilin kryhet veprimi I shprehur I pjesës kryesore dhe u pergjigjet pyetjeve: ***Përse?,Me ç’qëllim***?.

Pjesa e nënrenditur qëllimore bashkohet me pjesën kryesore me lidhëzat qëllimore:***që,me qëllim që,në mënyrë që.***

Shpesh pjesa e nënrenditur qëllimore bashkohet me kryesoren edhe pa lidhëz,përkatesisht vetëm me foljen ***në mënyrën lidhore***.

Rendi I zakonshëm I pjesëve në fjalinë e përbërë me pjesë qëllimore është:në fillim vihet pjesa kryesore dhe ***pas saj pjesa e nënrenditur***.

**P.sh:**

* Fliste me zë të ulët ***që të mos*** ***I pengonte të tjerët***.
* Besmiri,***që ta dëgjonin të gjithë*** ,bërtiti me zë të lartë.
* Erdha ***me qëllim që t’I them të tëra në sy.***

Pjesët e nënvizuara me të zeza janë pjesë me nënrenditje qëllimore.

Detyrë shtëpie:Shkruani tri fjali me pjesë të nënrenditur qëllimore duke pëerdorur lidhëzën:në mënyrë që.